Lovecraft aj napriek tomu, že sa arabská verzia "Al Azif" časom stratila a grécka bola zakázaná a zničená roku 1050, spomína "„hmlistý opis tajnej kópie, ktorý sa objavil v tomto storočí v San Franciscu“" a ktorý "„neskôr skončil v ohni.“" Ďalej píše, že o gréckej verzii nebolo počuť až kým nebola spálená knižnica jedného Salemčana v roku 1692. Tu si Lovecraft vypomáha nepriamou narážkou na známy historický inkvizičný proces s čarodejnicami zo Salemu. V príbehu "The Diary of Alonzo Typer" postava Alonza Typera nájde grécku kópiu textu.